เนื้อหมู 150,000 กิโลกรัม จำหน่ายให้ประชาชนในราคาถูกกว่าท้องตลาด  12-19 กุมภาพันธ์นี้
นางสาวไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ระหว่างวันที่ 12-19 กุมภาพันธ์นี้ กระทรวงเกษตรและสหกรณ์ จัดโครงการเกษตรช่วยประชาชนลดค่าครองชีพ จำหน่ายหมูเนื้อแดงคุณภาพดี ผ่านมาตรฐานปศุสัตว์ OK จำนวน 150,000 กิโลกรัม จัดจำหน่ายในราคากิโลกรัมละ 140 บาท กำหนดให้ซื้อได้ไม่เกินคนละ 5 กิโลกรัม หรือจนกว่าสินค้าจะหมด ประชาชนที่สนใจสามารถเดินทางไปเลือกซื้อได้ที่ ลานกิจกรรมตลาดริมน้ำ อตก. เลียบคลองบางซื่อ  จากนั้นกระทรวงเกษตรและสหกรณ์จะขยายการจัดกิจกรรมนำสินค้าเนื้อหมูไปจำหน่ายยังจังหวัดต่างๆ ให้ครอบคลุมนอกจากนี้ รัฐบาลยังได้จัดกิจกรรมในช่วงวันแห่งความรัก “สื่อรักด้วยใจ รักใครให้หอม” โดยจังหวัดศรีสะเกษ นำหอมแดงสินค้า GI คุณภาพดีเกรด A มาจำหน่ายในราคาถูกเพียง 3 กิโลกรัมในราคา 189 บาท ประชาชนที่สนใจสามารถติดต่อได้ที่ สำนักงานพาณิชย์จังหวัดศรีสะเกษ